**Súťažné podmienky**

**Pastoračné centrum sv. Jána Pavla II., Sereď**

pre zadávanie zákazky podľa občianskeho zákonníka § 847 – 849 a podľa uplatniteľných ustanovení Súťažného poriadku Slovenskej komory architektov

Za vyhlasovateľa

Rímskokatolícka cirkev
Farnosť Sereď
Kostolná 10
926 01  Sereď

V zastúpení:

Vsdp. Mgr. Ing. Ján HALLON, farár, dekan

dekan.sered@gmail.com

Spracovateľ súťažných podkladov

Kováč Architects s.r.o.

Štvrť SNP 997/11

Galanta 924 01

Spracované podľa vzorových súťažných podmienok Sekcie súťaží Metropolitného inštitútu Bratislava (MIB).

**Obsah súťažných podmienok**

1. I[dentifikácia vyhlasovateľa 3](#_heading=h.gjdgxs)
2. [Opis predmetu a účel súťaže návrhov 4](#_heading=h.yqlvvmm6e6pp)
3. D[ruh súťaže 4](#_heading=h.2et92p0)
4. O[kruh účastníkov 5](#_heading=h.tyjcwt)
5. K[omunikácia 5](#_heading=h.3dy6vkm)
6. Z[oznam súťažných pomôcok 6](#_heading=h.1t3h5sf)
7. P[orota 6](#_heading=h.4d34og8)
8. P[rvá etapa 7](#_heading=h.2s8eyo1)
9. D[ruhá etapa 8](#_heading=h.17dp8vu)
10. C[eny 9](#_heading=h.3rdcrjn)
11. N[adväzujúca zákazka 9](#_heading=h.5piffnqvuh1y)
12. L[ehoty 9](#_heading=h.lnxbz9)
13. Ď[alšie informácie 10](#_heading=h.35nkun2)

**Prílohy**

01 Zadanie

02 Vyhlásenie účastníka a autorov

03 Súťažné pomôcky

# Identifikácia vyhlasovateľa

názov organizácie: Rímskokatolícka cirkev
 Farnosť Sereď

právna forma: Cirkevná organizácia

sídlo: Kostolná 10
 926 01  Sereď

krajina: Slovenská republika

IČO: 34014896

DIČ: 2021003479

(ďalej aj ako „vyhlasovateľ“)

Vyhlasovateľa vo vzťahu k účastníkovi ako aj voči subjektom verejnej správy zastupuje sekretár súťaže.

Sekretár súťaže: Ing.arch.Ing. Ján Kováč, 2152 AA

 office@kovacarchitects.sk

Oznámenie o vyhlásení a súťažné podklady budú zverejnené a publikované na stránke vyhlasovateľa, na stránke SKA www.komarch.sk a na internetovom portáli www.archinfo.sk.

# Opis predmetu a účel súťaže návrhov

1. Názov súťaže:

 **„Pastoračné centrum sv. Jána Pavla II., Sereď“**

1. Účel súťaže:

Účelom súťaže je nájsť návrh, ktorý spomedzi predložených návrhov najlepšie rieši požiadavky zadania a následne umožní zadať zákazku podľa bodu 11. NADVÄZUJÚCA ZÁKAZKA.

1. Kódy podľa spoločného slovníka obstarávania (CPV):

Hlavný slovník:

Hlavný predmet:

**71200000-0 Architektonické a súvisiace služby**

1. Predpokladaná hodnota pri súťaži (5-6%): **96 000 € bez DPH,**

ktorá pozostáva z:

- honorár za návrhy, ktoré predložia účastníci v 2. etape súťaže = **15 000 €** bez DPH. Na účasť v 2. etape budú vyzvaní **5** účastníci

- predpokladanej hodnoty zákazky na poskytnutie služieb:

DUR 16 200 € bez DPH,

DSP 37 260 € bez DPH,

DRS 27 540 € bez DPH

Vyhlasovateľ si vyhradzuje právo neobjednať ďalšie stupne projektovej dokumentácie, pokiaľ sa rozhodne stavbu nerealizovať.

Predpokladané investičné náklady na realizáciu sú do **1 600 000 €** bez DPH.

Tieto súťažné podmienky boli prerokované porotou na úvodnom stretnutí poroty dňa **07.06. 2024** a schválené per rollam **11.06. 2024** a overené Slovenskou komorou architektov overením č.

**KA-797/2024** zo dňa **30.07.2024**.

# 3. Druh súťaže

V rámci súťaže sa jedná o zadávanie zákazky podľa uplatniteľných ustanovení Súťažného poriadku Slovenskej komory architektov v súlade s aktualizáciou schválenou predstavenstvom SKA 13.11. 2019, ktorá otvára možnosť overenia iných súťažných postupov a podľa § 847 - 849 Občianskeho zákonníka.

1. Podľa účelu súťaže: **projektová**
2. Podľa okruhu účastníkov: **neanonymná verejná, vyhlásená pre vopred neurčený počet účastníkov**
3. Podľa predmetu súťaže: **architektonická**

1. Podľa priebehu súťaže: **portfóliová dvojetapová**

# 4. Okruh účastníkov

1. Táto súťaž návrhov sa vyhlasuje ako verejná pre vopred neurčený počet účastníkov.
2. Účastníkom v súťaži návrhov nesmie byť ten, kto:
	1. vypracoval kritériá výberu účastníkov, vypracoval kritériá hodnotenia predložených návrhov;
	2. je členom poroty, náhradníkom člena poroty, sekretárom súťaže, overovateľom súťažných návrhov alebo odborným znalcom prizvaným porotou;
	3. overoval súťažné podmienky za Slovenskú komoru architektov;
	4. je zamestnancom vyhlasovateľa;
	5. je blízkou osobou, spoločníkom, štatutárnym orgánom, zamestnancom alebo zamestnávateľom osôb vylúčených z účasti v súťaži návrhov podľa bodov (a) až (d).
3. Účastníkom môže byť jedine hospodársky subjekt, ktorý má oprávnenie na výkon podnikania predstavujúceho činnosť uvedenú v §4 alebo §5 odsek (1) písmeno a) zák. č. 138/1992 Zb. o autorizovaných architektoch a autorizovaných stavebných inžinieroch v zn. n. p. alebo podľa ekvivalentnej právnej úpravy platnej v krajine podnikania účastníka. Splnenie tejto podmienky je účastník povinný preukázať čestným vyhlásením, ktorého vzor je prílohou č. 2 týchto Súťažných podmienok.
4. V prípade účasti autorského tímu (riešiteľského kolektívu), musí podmienku odbornej spôsobilosti spĺňať aspoň jeden člen - účastník, ktorý bude splnomocnený ostatnými členmi riešiteľského kolektívu na predkladanie a nakladanie s návrhom v plnom rozsahu.
5. Ostatní autori (členovia riešiteľského kolektívu) si vzájomné vzťahy s účastníkom zmluvne vysporiadajú tak, aby účastník bol plne oprávnený s návrhom - dielom nakladať v intenciách týchto súťažných podmienok a následne v prípade, ak by bol tento návrh vyhodnotený ako úspešný aj uzavrieť zmluvu s vyhlasovateľom. Odporúčaným členom spracovateľského kolektívu je krajinný architekt.

# 5. Komunikácia

1. Komunikácia medzi vyhlasovateľmi a účastníkom sa uskutočňuje v slovenskom alebo českom jazyku **výhradne elektronicky prostredníctvom emailu.**
2. Výnimku tvorí prezentácia súťažných návrhov v 2. etape.
3. V prípade potreby vysvetliť alebo objasniť údaje uvedené v Súťažných podmienkach a ich prílohách môže účastník požiadať o ich vysvetlenie prostredníctvom emailu.
4. Vyhlasovateľ bezodkladne po rozhodnutí poroty oznámi účastníkovi výsledok súťaže. Spraví tak písomne a priloží kópiu zápisnice zo zasadnutia poroty spolu s prílohami, a to elektronicky, prostredníctvom emailu.
5. Súťažné návrhy zaradené do hodnotenia poroty budú môcť byť po zverejnení výsledku súťaže návrhov zverejnené na výstave, na webe a prípadne i v tlačenej publikácii, podľa rozhodnutia vyhlasovateľa.

# 6. Zoznam súťažných pomôcok

* + - 1. Mapové podklady – napr.:
* Geodetické zameranie (2D) \*.dwg
* Širšie vzťahy \*.pdf
	+ - 1. Fotodokumentácia: - fotografie, ortofoto, zákresová fotografia
			2. Usmernenia a podmienky: - územnoplánovacia informácia
			3. Vzor panelov
			4. Lokalitný program

# 7. Porota

Počet riadnych členov poroty je 5, hlasovacie kvórum je 5. Na zasadnutiach poroty sa zúčastňujú všetci riadni členovia a všetci náhradníci; náhradníci majú poradný hlas. Ak nie je prítomný riadny člen poroty, stáva sa náhradník riadnym členom s plnohodnotným hlasom. Porotcu nezávislého na vyhlasovateľovi môže nahradiť len náhradník nezávislý na vyhlasovateľovi. Porota má predsedu, ktorého si zvolila spomedzi riadnych členov na jej prvom zasadnutí. Posudzovanie ponúk v 1. a 2. etape bude vykonávať porota formou diskusie a hlasovaním v zložení:

1. **Riadni členovia poroty**

Nezávislí na vyhlasovateľovi:

1/ Ing. arch. Katarína Viskupičová, 1101 AA predseda poroty

2/ Ing. arch. Peter Seidl, 0402 AA

3/ Ing. arch Viktor Šabík, 0822 AA

Závislí na vyhlasovateľovi:

4/ Ing. arch Pavel Ďurko, 1989 AA

5/ Vsdp. Mgr. Ing. Ján HALLON, farár, dekan

1. **Náhradníci poroty**

Nezávislí na vyhlasovateľovi:

Ing. arch. Blanka Seidlová, 0403 AA

Závislí na vyhlasovateľovi:

Ivan Javor, farská rada

1. **Prizvaní experti poroty:**

Ing. Ondrej Kurbel

Ing. Eduard Skupin

1. **Pomocné orgány poroty**

sekretár:
Ing.arch.Ing. Ján Kováč, 2152 AA,

overovateľ:
Ing. Eduard Skupin

# 8. Prvá etapa

V prvej etape záujemcovia predložia zloženie riešiteľského tímu a portfólio referenčných projektov, z ktorých bude vyplývať skúsenosť záujemcu a jeho schopnosť spracovať kvalitný návrh pre predmet súťaže.

**1. Spracovanie**

Obsah predkladaných dokumentov:

1.1 Identifikačné údaje účastníka a zloženie tímu, ktorý sa bude podieľať na plnení nadväzujúcej zákazky v rozsahu podľa prílohy č.2 tak, aby účastník spĺňal podmienky definované v kapitole 3. OKRUH ÚČASTNÍKOV. V tíme budú zastúpené profesie architekt, odporúčané: krajinný architekt. Člen jedného autorského tímu nemôže byť zároveň členom ďalšieho autorského tímu.

1.2 Referencie

Uchádzač predloží tri svoje referenčné projekty s ich stručným opisom (každý projekt na 1 formát A3). Medzi autormi referenčných projektov musí byť aspoň jeden z členov tímu, deklarovaný v rámci predchádzajúceho bodu 1.1. Referenčné projekty majú ilustrovať schopnosť uchádzača spracovať tento typ zákazky. Preferuje sa predloženie realizovaných projektov porovnateľného zadania a rozsahu. Súčasťou formátu bude textový popis v rozsahu: názov a miesto, autor, základné bilancie, termín realizácie/projekcie, rozsah uchádzačom vykonaných projekčných fáz, výška investičných nákladov. Uchádzač, ktorý nemá dostatok realizovaných projektov podobného typu, môže predložiť projekty iného typu, prípadne projekty, ktoré neboli realizované. Účelom tejto výnimky je umožniť účasť aj začínajúcim architektom. Tým nie je dotknuté oprávnenie účastníkov vytvoriť skupinu dodávateľov za účelom účasti v predmetnom postupe zadávania zákazky.

Uchádzač nesmie predkladať také referenčné projekty, na ktorých sa ako spoluautor podieľal člen poroty alebo člen poroty iným spôsobom participoval na projekte. Takýto projekt nebude posudzovaný.

**2. Predloženie**

Lehota na predkladanie dokumentov v 1. etape tejto súťaže uplynie dňa **11.10.2024 o 17:00 hod.** miestneho času. Účastník predkladá všetky požadované dokumenty, vrátane prílohy 02 Vyhlásenie účastníka a autorov, v elektronickej podobe na e-mailovú adresu sekretára súťaže **kovac@kovacarchitects.sk**. Ako predmet

e-mailu uvedie názov súťaže **„Pastoračné centrum sv. Jána Pavla II., Sereď“**. Dokumenty doručené po uplynutí lehoty na predkladanie nebudú zaradené do vyhodnotenia.

**3. Hodnotenie**

Výsledkom prvej etapy bude zostavenie poradia záujemcov porotou na základe posúdenia dokumentov, ktoré predkladá účastník podľa bodu 1. Porota bude posudzovať architektonické a krajinárske kvality predložených referencií a relevantnosť referencií k zadaniu, ktoré je riešené v tejto súťaži, nakoľko preukazujú schopnosť účastníka riešiť zadanie vo vysokej požadovanej kvalite. V poradí sa vyššie umiestnia tí účastníci, ktorí preukázali lepšiu schopnosť riešiť zadanie vo vysokej požadovanej kvalite. Porota má právo medzi postupujúcich vybrať jedného menej skúseného účastníka, ktorý napr. predložil projekty iného typu, alebo návrh bez realizácie. Cieľom tohto kroku je umožniť aj začínajúcim architektom účasť v tejto súťaži.

# 9. Druhá etapa

Vyhlasovateľ vyzve na účasť v druhej etape záujemcov, ktorí sa v prvej etape umiestnili na prvom až piatom mieste v poradí zostavenom porotou.

Vyzvaní záujemcovia predložia návrhy podľa nasledujúcich požiadaviek vyhlasovateľa.

Obsahové požiadavky na riešenie návrhu sú definované v prílohe č. 01. Súťažné zadanie. Dodržanie pokynov uvedených v prílohe č. 01 účastníkom v jeho návrhu nie je povinné. Ak v návrhu účastníka dôjde k výraznému odkloneniu sa od pokynov uvedených v Prílohe č. 1, odporúča vyhlasovateľ uviesť grafickú, či textovú argumentáciu účastníka, odôvodňujúcu takýto postup.

 **1. Spracovanie**

Súťažný návrh bude vyhotovený v rozsahu koncepčnej štúdie v rozsahu:

- situácia riešeného územia v mierke 1:500

- pôdorys v mierke 1:100

- vizualizácie z ľudského horizontu

- rezy v mierke 1:100

- je vítané predložiť architektonický detail ilustrujúci základne princípy riešenia

- prípadne ďalšie grafické výstupy objasňujúce dôležité momenty návrhu v príslušnej mierke

- odhad nákladov na realizáciu

Návrh sa bude odovzdávať elektronicky vo formáte .pdf na email administrátora verejného obstarávania. Bude pozostávať z grafickej časti (formát 70 x 100 cm s orientáciou na výšku) a z prezentácie. Vyhlasovateľ grafickú časť na svoje náklady vytlačí.

**2. Predloženie**

Lehota na predkladanie návrhov v 2. etape tejto súťaže uplynie dňa **24.01.2025 o 15:00 hod**. miestneho času. Účastník predkladá súťažný návrh v elektronickej podobe na e-mailovú adresu sekretára súťaže: **kovac@kovacarchitects.sk**. Návrhy doručené po uplynutí lehoty na predkladanie dokumentov nebudú zaradené do vyhodnotenia. Návrhy budú prezentované osobne, za účasti komisie a prezentujúceho uchádzača v rovnakej časovej výmere na uchádzača. Osobné prezentácie prebehnú dňa **04.02.2025 od 09:00 hod**. miestneho času.

**3. Hodnotenie**

Výsledkom druhej etapy bude zostavenie poradia predložených návrhov porotou. Návrhy sa budú posudzovať na základe kritéria „Komplexná architektonická kvalita (zahŕňa v sebe aj mieru splnenia zadania a ekonomickú a technickú realizovateľnosť)“. Spôsob uplatnenia kritéria: Porota väčšinovým hlasovaním pridelí každému návrhu poradie v hodnotení návrhov podľa hodnotenia návrhu vo vzťahu ku kritériu. Vyššie poradie patrí vždy návrhu, ktorý vo väčšej miere spĺňa požiadavky kritéria na hodnotenie návrhov. Víťazným návrhom súťaže sa stane návrh, ktorý sa umiestni na prvom (najvyššom) mieste v poradí hodnotenia návrhov.

# 10. Ceny

Vyhlasovateľ za vypracovanie návrhov určuje po vyhodnotení účastníkom 2. etapy ceny:

1. cena 5 000 €

2. cena 4 000 €

3. cena 3 000 €

4. cena 1 500 €

5. cena 1 500 €

# 11. Nadväzujúca zákazka

1. Predmet nadväzujúcej zákazky

1. Dopracovanie súťažného návrhu do architektonickej štúdie;

2. Vypracovanie dokumentácie pre vydanie územného rozhodnutia na základe súťažného návrhu, usmernení poroty súťaže a vyhlasovateľa (v súlade s Vyhláškou č. 453/2000 Z. z.) a stavebný zámer verejnej práce (v súlade s Vyhláškou č. 83/2008 Z. z.);

3. Vypracovanie dokumentácie pre vydanie stavebného povolenia (v súlade s Vyhláškou č. 453/2000 Z. z.);

4. Vypracovanie dokumentácie pre realizáciu stavby (v súlade s rozsahom prác podľa sadzobníka UNIKA);

5. Výkon činnosti autorského dozoru v súlade s rozsahom prác podľa sadzobníka UNIKA.

2. Zadávanie nadväzujúcej zákazky

1. Po súťaži Vyhlasovateľ vyzve na rokovanie účastníka, ktorého návrh vyhodnotila porota ako víťazný.

2. Výsledkom rokovania bude uzatvorenie Zmluvy o dielo podľa zák. č. 513/1991 Zb. Obchodného zákonníka v zn. n. p.

3. V prípade, pokiaľ účastník umiestnený na prvom mieste v poradí stanovenom po 2. etape odmietne uzatvoriť Zmluvu o dielo, prípadne nedôjde k uzavretiu zmluvy medzi týmto účastníkom a vyhlasovateľom do 30 dní od výzvy vyhlasovateľa, vyhlasovateľ je oprávnený vyzvať na rokovanie účastníka umiestneného na druhom mieste v poradí stanovenom po 2. etape.

4. V prípade, pokiaľ účastník umiestnený na druhom mieste v poradí stanovenom po 2. etape odmietne uzatvoriť Zmluvu o dielo, prípadne nedôjde k uzavretiu zmluvy medzi týmto účastníkom a vyhlasovateľom do 30 dní od výzvy vyhlasovateľa, vyhlasovateľ je oprávnený vyzvať na rokovanie účastníka umiestneného na treťom mieste v poradí stanovenom po 2. etape.

5. Ak ani na základe tohoto rokovania nebude uzatvorená Zmluva o dielo, vyhlasovateľ môže obnoviť rokovanie s účastníkom umiestneným na prvom mieste v poradí stanovenom po 2. etape.

# 12. Lehoty

1. Dátum úvodného zasadnutia poroty 07.06. 2024
2. Vyhlásenie súťaže 02.09. 2024
3. Predpokladaný termín obhliadky po vyhlásení súťaže 24.09. 2024

(po tel. dohovore sa upresní presný čas)

1. **Lehota na predkladanie dokumentov do 1. etapy 11.10. 2024, 17:00 hod.**
2. Predpokladaný termín hodnotiaceho zasadnutia poroty v 1. etape 29.10. 2024
3. Predpokladaný termín vyrozumenia uchádzačov o výsledku 1.etapy 05.11. 2024
4. **Lehota na predloženie ponúk do 2. etapy 24.01. 2025, 15:00 hod.**
5. **Predpokladaný termín hodnotiaceho zasadnutia poroty v 2.
etape spojenej s prezentáciou súťažných návrhov účastníkmi 04.02. 2025, 9:00 hod.**
6. Predpokladaný termín oznámenia výsledkov 2. etapy 07.02. 2025
7. Predpokladaná lehota na vyplatenie režijných odmien 21.02. 2025

Vyhlasovateľ odporúča v rámci prípravy návrhu absolvovať obhliadku miesta realizácie

predmetu súťaže. Miesto realizácie predmetu súťaže je voľne prístupné.

# 13. Ďalšie informácie

1. Všetky náklady spojené s prípravou a predložením návrhu znáša účastník bez nároku na finančnú náhradu voči vyhlasovateľovi. Výnimku tvorí odmena udelená účastníkom, ktorí budú vyzvaní na predloženie návrhov v rámci druhej etapy.
2. Podrobné informácie o požiadavkách na návrh, predkladaný v rámci druhej etapy a výzvu na rokovanie v rámci tretej etapy vyhlasovateľ zašle iba vybraným účastníkom v súlade s podmienkami uvedenými v týchto Súťažných podmienkach
3. Vyhlasovateľ sa zaväzuje rešpektovať autorské práva autorov návrhov v súlade so zák. č. 185/2015 Z. z. Autorský zákon v platnom znení.
4. Účastník podaním súťažného návrhu udeľuje vyhlasovateľovi výhradný súhlas s použitím diela predstavujúceho súťažný návrh pre potreby súťaže, prezentačné účely súťaže formou zverejnenia na výstave, na internetovej stránke a v tlačenej publikácii.
5. Vyhlasovateľ je povinný zachovávať mlčanlivosť o informáciách označených ako dôverné, ktoré mu účastník poskytol; na tento účel **účastník označí, ktoré skutočnosti považuje za dôverné**, a ktorými môžu byť v tomto postupe výhradne iba obchodné tajomstvo, technické riešenia, predlohy, návody, výkresy, projektové dokumentácie, modely, spôsob výpočtu jednotkových cien.
6. **Účastníci súťaže sa zaväzujú, že podklady použijú len pre rozhodovanie o účasť v súťaži a k vypracovaniu súťažného návrhu.**
7. Vyhlásenú súťaž je možné zrušiť len zo závažných dôvodov. Zrušenie súťaže bude oznámené rovnakým spôsobom, akým bola súťaž vyhlásená.